Solformørkelse Ekspandér faktaboks En solformørkelse forekommer når månen passerer mellom solen og jorden slik at solen dekkes helt (total formørkelse) eller delvis. Total formørkelse forekommer når solen er totalt dekket av månen. Den intenst lyse solskiven erstattes av den mørke usynlige måneskiven. Solens korona som ellers er alt for svak til å kunne sees, blir nå synlig som en lysende ring. Totaliteten er kun synlig fra en svært smal stripe på jordoverflaten. Ringformet formørkelse (annulær) forekommer når solen og månen er eksakt på linje sett fra jorden, men månen er for langt vekk fra jorden til å dekke hele solskiven. Solen vil da sees som en svært lyssterk ring rundt månen. Delvis formørkelse forekommer når solen og månen ikke er helt presis på linje. Månen vil da bare delvis skygge for solen. Dette er det som kan sees under alle de tre andre typer formørkelser på steder som ligger utenfor sentrallinjen. Dette kan også forekomme selv om sentrallinjen ikke treffer jorden i det hele tatt. Kilde: Wikipedia

– For å få med deg den totale solformørkelsen må du enten være på Færøyene eller på Svalbard. Vi vil gi folk som ikke er så heldige å være en av disse plassene muligheten til å oppleve formørkelsen, sier NRKs Gunn-Mari Eliseussen.

Hun skal være programleder i Longyearbyen for den to timer lange TV- og nettsendingen på NRK1 og nrk.no.

Merk gjerne dine bilder av solformørkelsen med #yrno

English version: Watch the solar eclipse March 20th in Svalbard (no speak – just video of the eclipse)

Solar Eclipse Svalbard Du trenger javascript for å se video.

60 år siden sist

– Dette er en stor hendelse som det er interesse for over hele verden. NRK Troms har i NRK ansvaret for å dekke Svalbard, sier distriktsredaktør Pål Hansen.

På formiddagen fredag 20. mars vil folk over hele Norge få muligheten til å få med seg en nær total solformørkelse Det er 60 år siden vi hadde en tilsvarende formørkelse i Norge.

I Longyearbyen vil solformørkelsen være total i tre minutter. Da vil det bli nattemørke midt på dagen, og kanskje titter både stjerner og nordlys fram.

Foto: Grafikk: Marco Vaglieri / NRK

– Værmeldinga lover godt, så det kan bli spektakulære bilder. Dette er noe alle bør få med seg, sier Hansen.

Sola i hovedrollen

I tillegg til vakre bilder av sola, skal sendinga også fylles med gjester, blant dem Ragnhild Schrøder Nisi og Pål Brekke. Hun har doktorgrad i romfysikk og er selverklært nerd. Han jobber ved Norsk Romsenter og har doktorgrad i solfysikk.

– Vi kommer også til å snakke med folk som har reist fra hele verden for å få med seg denne formørkelsen, og folk i Longyearbyen som blir invadert av flere tusen entusiaster, sier Eliseussen.

Se solformørkelsen fra Færøyene (ekstern video):

Men det er sola som er hovedpersonen, og programlederen gleder seg til opplevelsen.

– Det blir min første tur til Svalbard, og jeg gleder meg veldig til å få med meg en sånn unik hendelse. Jeg tror vi vil få noen fantastiske bilder, både av folkelivet og det spesielle lyset over et snødekt landskap uten vegetasjon, sier hun.

I tillegg til TV-sendingen med gjester kommer NRK også til å sende hele solformørkelsen fra start til slutt på nett-TV. Den varer i litt over to timer.